Paranormal Activity: The Marked Ones

Paranormal Activity: The Marked Ones er en amerikansk overnaturlig skrekkfilm fra 2014, regissert av Christopher Landon - som også skrev manus. Filmen hadde premiere i januar 2014 i USA. Dette var den femte filmen i Paranormal Activity-filmserien. En oppfølger, Paranormal Activity: The Ghost Dimension, hadde premiere i oktober 2015.

Handling 
I juni 2011 bor den 18 år gamle Jesse Arista sammen med faren sin Cesar, søsteren Evette og bestemoren Irma i Oxnard, California. I leiligheten nedenfor bor en mystisk kvinne ved navn Ana Sanchez, som alle mistenker er en heks. Når Ana blir funnet myrdet, oppdager Jesse og hans beste venn Hector Estrella klassekameraten Oscar Lopez som løper fra et åsted. De to undersøker leiligheten hvor de oppdager forskjellige magiske gjenstander, VHS-kassetter og en dagbok som inneholder trollformler. Etter at Jesse, Hector og vennen deres Marisol Vargas forsøker et ritual, finner paranormale hendelser sted i Jesses leilighet. En natt kommuniserer trioen med en ukjent enhet gjennom et spill.

Jesse oppdager senere et mystisk bitemerke på armen sin, og oppdager at han besitter overmenneskelige evner - deriblant økt styrke og levitasjon. Kort tid senere tar Oscar selvmord, ved å hoppe fra en bygning. De møter Arturo, Oscars kriminelle bror, som forteller dem at Oscar var i kontakt med Ali Rey - som hadde forsket på demoner etter at faren Daniel og ste-moren Kristi ble drept og halv-bror kidnappet av en besatt Katie. Ali forteller dem at Jesse har blitt "merket" av en verdensomspennende pakt kalt "The Midwives" som har hjernevasket kvinner for å gi fra seg deres førstefødte sønner. Ali gir dem en adresse, til hvor heksenes siste ritual skal finne sted. Men advarer om at Jesse ikke lenger kommer til å eksistere, hvis demonen fortærer ham fullstendig og ritualet blir fullført.

Skuespillere 
 Andrew Jacobs som Jesse Arista
 Jorge Diaz som Hector Estrella
 Gabrielle Walsh som Marisol Vargas
 Renée Victor som Irma Arista
 Noemi Gonzalez som Evette Arista
 David Saucedo som Cesar Arista
 Gloria Sandoval som Ana Sanchez
 Richard Cabral som Arturo Lopez
 Carlos Pratts som Oscar Lopez
 Juan Vasquez som Santo
 Dale Heidenreich som Luis Estrella
 Molly Ephraim som Ali Rey
 Katie Featherston som Katie
 Chloe Csengery som en ung versjon av Katie
 Micah Sloat som Micah
 Jessica Tyler Brown som en ung versjon av Kristi
 Hallie Foote som bestemor Lois

Eksterne lenker 
 

Skrekkfilmer fra USA
Filmer fra 2014
Engelskspråklige filmer
Oppfølgerfilmer